जागरण संवाददाता, अंबाला : रंगिया मंडी में गली में खेलते-खेलते 5 वर्षीय बच्ची महक उर्फ नोनी और 4 वर्षीय किशोर श्याम सुंदर झगड़ा गया। किशोर का आरोप है कि बच्ची ने उसे साइकिल से टक्कर मारी और बच्ची की मां का आरोप है कि किशोर ने उसकी बच्ची को पत्थर मारा। हकीकत क्या है कि यह तो पुलिस की जांच का विषय है लेकिन बच्चों की लड़ाई में 11 लोग जख्मी हो गए हैं। देर शाम को इलाज के लिए सभी नागरिक अस्पताल में पहुंचे। इस मामले में दोनों पक्ष पड़ाव थाना पुलिस के पास पहुंचे और अपनी-अपनी शिकायतें दी है जिसके आधार पर पुलिस जांच में जुट गई है।